‏יום שלישי 18 יולי 2017

לכבוד,

המכון הצרפתי בתל אביב

הנושא: בלי פחד מיזם המלגות והמענקים על שם רונית אלקבץ

מבוא

מיזם מלגות והמענקים בלי פחד על שם רונית אלקבץ ביוזמת משפחת אלקבץ- ישר ופסטיבל קולנוע דרום יצא לדרך במסגרת פסטיבל קולנוע דרום 2017. המיזם שם למטרה לשמר את רוחה של היוצרת, הבימאית והשחקנית רונית אלקבץ - שחקנית מחוננת, יוצרת פורצת דרך וגיבורת תרבות. המיזם מבקש לשמר את זכרה התרבותי של אהובת ליבנו, רונית אלקבץ, לעודד ערכים של חירות יצירה תשוקה ומאבק חברתי, תוך מסירות ודבקות אינסופית באמצעות מענקים ומלגות ליציר ה ויוצרים אשר בעבודתם מבטאים את רוחה החד פעמית של רונית אשר ממשיכים את דרכה האמנותית הערכית, עליה לחמה כאישה, שחקנית ויוצרת.

המיזם מחפש להעניק חירות ומרחב פעולה, לתת כוח ליוצרים ויצירות אשר ברוחם ובמעשה האמנותי שלהם פועלים לעשייה אמנותית כנה, לוחמת, חפה מזיוף, משוחררת מכבלים, מחויבת לשורש הנשמה, יצירה שיש בה בחירה, אמת ושאר רוח ומבקשת להפוך את העולם למקום טוב יותר, בצניעות ואצילות. יצירה המביאה אל המסך עולמות שנדחקו או דוכאו, עולמות שמבקשים לפרוץ החוצה בקולם ובגופם.

שותפים למיזם קרן הקולנוע הישראלי, קרן גשר לקולנוע רב תרבותי, קרן רבינוביץ' לאמנויות , עיריית שדרות, ערוץ 8. וחברת ההפצה הצרפתית סופי דולק. במסגרת המיזם יוענקו מלגות ומענקים בסך כולל של כ700,000. (בשנה הראשונה כמפורט בנספחים א' וב' למסמך זה)

הנהלת המיזם: שלומי אלקבץ, גלית כחלון, הגר סעד שלום.

ועדת האיתור: נילי פלר, אלעד קידן, מייסלון חמוד ואבישי כהנא

המכון הצרפתי בתל אביב

כיוצרת חד פעמית שפעלה בזירה הישראלי והצרפתית במקביל וקצרה שבחים על מניעיה האומנותיים בשתי הטריטוריות, הנהלת המיזם רואה בשימור רוחה של אלקבץ כירושה הקוראת לנו לפעול להעצמת הקשר בין שתי תרבותיות אלו.

הנהלת המיזם מאמינה כי שיתוף פעולה בים המכון בצרפתי בתל אביב הנהלת המיזם הוא מתבקש באופן שמשמר את הקשר הבל ינתק בין רוני ושתי המדינות.

מסלול נוסף, רזידנס לאמנים בעיר פריז, יעניק מהחופש האומנותי לחקירה ועידוד יוצרים בדרכם. הנהלת המיזם רוצה להעניק בעזרת המכון הצרפתי בתל אביב, פעם בשנה, ליוצר או יוצרת אשר תבחר על ידי ועדת האיתור את האשרות לגלות לחקור ולהעצים את היצירה עליה הם עובדים ללא פחד וללא משקולות כפי שעתה רונית בחייה בביקוריה התכופים ובתקופות הממושכות אשר בילתה בצרפת.

הרזידנס אשר יעניק ליוצר מלגה שהות מלאה הכוללת כרטיס טיסה ומפגשים עם יוצרים ומפיקים בולטים בצרפת תעניק ליוצר או יוצרת אשר תבחר את החלל הפנוי לחפש לחקור ולבעוט בכל פחדיו האומנותיים.

נספח א'

מסלולי המיזם

בשנתו הראשונה מיזם בלי פחד יעניק מלגות ומענקים ב6 מסלולים שונים:

בלב המיזם מענק לפיצ'ר ראשון לו שותפה קרן גשר כשותפה מרכזית ואסטרטגית:

1. מענק הפקה לפיצ'ר ראשון או שני על סך 330,000 ₪ - יוענק ע"י קרן גשר לקולנוע רב תרבותי, פסטיבל קולנוע דרום של מכללת ספיר, חברת הפצה הצרפתית סופי דולק ומשפחת ישר אלקבץ.

בנוסף יוענקו מענקי פיתוח ע"י הגופים הנוספים.

1. מענק פיתוח לסרט עלילתי ארוך- יוענק ע"י קרן רבינוביץ' ע"ס 50,000 ₪
2. מענק פיתוח לסרט עלילתי ארוך- יוענק ע"י קרן הקולנוע הישראלי ע"ס 30,000 ₪
3. מענק ליוצר- העתיד- יוענק ע"י משפחת ישר אלקבץ ע"ס 50000 ₪
4. מענק פיתוח לסרט תיעודי יוענק ע"י ערוץ 8 ע"ס 25000 ₪
5. מלגות הפקה יוענקו לסטודנטים מבטיחים בתחום אומנויות המסך (תושבי שדרות) אשר יבחרו על ידי הנהלת בית הספר לאומנויות הקול והמסך במכללת ספיר. הפרס יוענק ע"י משפ' אלקבץ ועריית שדרות ע"ס 80,000 ₪.

נספח ב

עיקרי לוחות זמנים 2017:

1. בתאריך ה- 14/6/2017- הושק המיזם באירוע מיוחד בפסטיבל קולנוע דרום, הקרנת הסרט ידיים חופשיות בנוכחות במאית הסרט , ברג'יט סי
2. בתאריך ה- 30/6/2017- הוגשו על ידי ועדת האיתור המלצות בכתב למעומדים פוטנציאלים למסלולים השונים. – עד 5 מועמדים כ"א.
3. בתאריך ה- 25/7 יועברו תיקי הפקה לחברי הועדה לעיון. (בסה"כ כ- 20 שמות).
4. 1/9 - לדיון וקבלת החלטות .
5. 27/11 הכרזה על הזוכים באירוע השקת תערוכת עיצוב לזכר רונית אלקבץ במוזיאון העיצוב בחולון.